ຕອນບ່າຍວັນທີ 17 ພຶດສະພາ (ຕາມເວລາທ້ອງຖິ່ນ) ຢູ່ San Francisco, ທ່ານນາຍົກລັດຖະມົນຕີ ຟ້າມມິງຈິ໊ງ ໄດ້ໃຫ້ການຕ້ອນຮັບທ່ານນາງ Nina Hachigian, ຮອງເຈົ້າຄອງນະຄອນ Los Angeles.
ທີ່ການພົບປະ, ທ່ານນາຍົກລັດຖະມົນຕີ ສະເໜີເພີ່ມທະວີການພົວພັນຮ່ວມມືລະຫວ່າງບັນດານະຄອນຂອງຫວຽດນາມ ກັບ Los Angeles, ເຊັ່ນການພົວພັນຮ່ວມມືຢ່າງມີປະສິດທິຜົນລະຫວ່າງ San Francisco ແລະ ນະຄອນ ໂຮ່ຈີມິນ; ຊຸກຍູ້ການຮ່ວມມືດ້ານເສດຖະກິດ, ວັດທະນະທຳ, ວິທະຍາສາດ ແລະ ເຕັກໂນໂລຊີ, ການຫັນເປັນດີຈີຕອນ, ການຮັບມືການປ່ຽນແປງຂອງດິນຟ້າອາກາດ ແລະ ຂົງເຂດອື່ນໆ. ທ່ານນາຍົກລັດຖະມົນຕີ ປາດຖະໜາຢາກຊຸກຍູ້ການສົ່ງອອກຜະລິດຕະພັນກະເສດ ແລະ ສິນໃນນ້ຳ ໄປຍັງຕະຫຼາດ ອາເມລິກາ ກວ່າອີກ, ໃນນັ້ນມີນະຄອນ Los Angeles; ຢືນຢັນວ່າ: ສິນຄ້າຫວຽດນາມສາມາດບັນລຸມາດຖານທີ່ເຂັ້ມງວດຂອງຝ່າຍອາເມລິກາ ຢ່າງຄົບຖ້ວນ.
ສ່ວນທ່ານນາງ Nina Hachigian ຖືວ່າ: ເຈົ້າຄອງນະຄອນ Los Angeles ປາດຖະໜາຢາກເພີ່ມທະວີການພົວພັນຮ່ວມມືຢ່າງແຮງກັບ ຫວຽດນາມ ໃນປີນີ້, ພິເສດແມ່ນນະຄອນຄອງຄອຍໄດ້ຮັບການເປັນນະຄອນແຮກສ່ຽວກັບຮ່າໂນ້ຍ; ມີຖ້ຽວບິນໂດຍກົງຈາກຫວຽດນາມ ໄປເຖິງທີ່ນີ້ຕື່ມອີກ.
ບູນມີ